
IEPIRKUMA IDENTIFIKĀCIJAS NR.: VARAM 2023/32
 
(Atklāts konkurss)




Rīgā, 2024.gada 8.janvārī


Par papildu informāciju Nr.1

Ar šo sniedzam atbildes uz 29.12.2023. saņemtajiem piegādātāja jautājumiem par iepirkuma “Sabiedrības digitālo pašapkalpošanās prasmju  attīstības veicināšana” (turpmāk – Iepirkums) nolikumu (turpmāk – Nolikums):

[bookmark: _Hlk149574253]
1.jautājums. 
No pakalpojumu apraksta: 2.1. Detalizēta Aktivitāšu plāna izstrāde un aktualizācija.  Balstoties uz Pasūtītāja apstiprināto Stratēģiju, Izpildītājs pēc pieprasījuma, bet ne retāk kā reizi pusgadā nodrošina Stratēģijā paredzētā  Aktivitāšu, finanšu un laika plāna aktualizāciju un detalizāciju. Izpildītājs nodrošina Aktivitāšu, finanšu un laika plāna iesniegšanu Pasūtītājam (aktualizēts plāns nosūtīts uz Pasūtītāja norādīto e-pastu) un  pēc nepieciešamības tā demonstrāciju Projekta uzraudzības padomē. 

Nolikuma 5. pielikums Finanšu piedāvājums:

	2.1. 
	Detalizēta Aktivitāšu plāna izstrāde un aktualizācija 
	Cena par dokumentu 


Pakalpojuma aprakstā netiek minēta sākotnēja Aktivitāšu plāna izstrāde. Finanšu piedāvājumā pie mērvienībām ir minēta cena par dokumentu. Lūgums sniegt skaidrojumu, par ko tiek prasīts sniegt cenas piedāvājumu?


1.atbilde. 
Aktivitāšu plāna izstrāde minēta Iepirkuma Tehniskās specifikācijas 7.punkta “Pakalpojumi un to apraksts” 1.1.1.3.apakšpunktā: Programmas mērķu sasniegšanai īstenojamo aktivitāšu, finanšu un laika plānu visam Programmas periodam, detalizācijā pa mēnešiem un gada griezumā, nepārsniedzot Iepirkuma Nolikumā noteikto pakalpojuma līgumcenu un Programmas pakalpojuma sniegšanas termiņu.

Iepirkuma Nolikuma 5.pielikumā “Finanšu piedāvājums”  2.1.pozīcijā (un Iepirkuma Tehniskās specifikācijas 7.punkta “Pakalpojumi un to apraksts” 2.1.apakšpunktā kolonnā “Pakalpojums”) pieļauta tehniska kļūda (šeit runa ir tikai par aktualizāciju) un turpmāk tā lasāma šādā redakcijā: 

	2.1. 
	Detalizēta Aktivitāšu plāna aktualizācija 
	Cena par stundu








2.jautājums.
No  pakalpojumu apraksta: 5.1. Mentoru kandidātu izvērtēšana. Izpildītājs veic pašvaldību izvirzīto mentoru kandidātu iemaņu un personības testēšanu, lai identificētu un atlasītu piemērotākos dalībniekus mentoru e-mācību kursa programmas īstenošanai. 
5.1.1. Sadarbībā ar Pasūtītāju Izpildītājs izstrādā testa saturu, kam jāietver kandidātu digitālo iemaņu līmeņa noteikšanas elementi, kā arī zinātniski pamatota personības testēšanas risinājuma izmantošana, kas nodrošina kandidāta personīgo vērtību un prasmju sasaisti un individuālo profilu izveidi, izmantojot pietiekami plašu unikālo vizuālo un/vai vārdisko testu izmantošanu prasmju un personības profilu analīzei, atbilstības noteikšanai mentora profilam;
5.1.2. Testā jāietver vismaz šādas sadaļas:
5.1.2.1. digitālās līderības spējas;
5.1.2.2. digitālais prasmju līmenis;
5.1.2.3. saskarsmes / komunikācijas prasmes; 
5.1.2.4. vispārējās un mācīšanai/ mentorēšanai pielāgotās prasmes;
5.1.2.5.personības profils, t.sk. motivācija, gatavība un spēja nodot informāciju, virzīt, koučot u.c.
5.1.2. Sadarbībā ar Pasūtītāju un, ja nepieciešams, trešajām pusēm Pasūtītāja uzdevumā, Izpildītājs nodrošina kandidātu testēšanas veikšanu, rezultātu komunicēšanu Pasūtītājam, testu rezultātu apkopošanu un apkopotā ziņojuma sagatavošanu Pasūtītājam, ietverot pamatotu rekomendāciju kandidātu izvēlei. 
5.1.3. Izpildītājs nodrošina personības testu veikšanu indikatīvi līdz 250 mentoru izvēlei, aptverot kandidātus visā Latvijā.
5.1.4. Izpildītājs nodrošina Pakalpojumā ietvertu maksu par testu izmantošanu vai licencēm, ja tādas pastāv, kā arī testu izmantošanas iespēju pieejamību pēc Programmas beigām.
5.1.5.Pakalpojuma izpildes termiņi: 
5.1.5.1. 3 mēnešu laikā no līguma noslēgšanas brīža: izstrādāts tests mentoru atlasei;
5.1.5.2. 5 mēnešu laikā no līguma noslēgšanas brīža: Saraksts ar atlasītiem  mentoriem (indikatīvi vismaz 150);
5.1.5.3. Līdz 2024.gada oktobrim: Papildināts atlasīto mentoru saraksts (kopā indikatīvi 200 mentori);
5.1.5.4. Līdz 2025.gada maijam: Papildināts atlasīto mentoru saraksts (kopā indikatīvi 250 mentori).

Nolikuma 5. pielikums Finanšu piedāvājums:
	5.1. 
	Mentoru kandidātu izvērtēšana 
	Cena par pakalpojumu 



Nav zināms pakalpojuma apmērs – cik personas visā Latvijas Republikas teritorijā būs nepieciešams intervēt/testēt lai atlasītu atbilstošus kandidātus mentoru mācībām? Finanšu piedāvājumā pie mērvienībām ir noteikts – cena par pakalpojumu. Lūdzam sniegt skaidrojumu, kā ir iespējams sniegt cenu par pakalpojumu, ja nav zināms testējamo personu skaits?


2.atbilde.
Tā kā atlasīto mentoru skaits ir noteikts kā rezultatīvais rādītājs, kas zināmā mērā ir atkarīgs arī no Izpildītāja sekmīgas darbības, tad Pasūtītājam interesē nevis personu skaits, kas tiks intervēts un testēts, bet gala rezultāts, par ko tiks veikta apmaksa. 


3.jautājums.
Pie pakalpojumu apraksta:
6.2. Reprezentācijas materiālu ražošana un tās organizēšana
Izpildītājs uzņemas atbildību par reprezentācijas materiālu kvalitātes atbilstību Pasūtītāja apstiprinātajam standartam un Stila grāmatas prasībām.
Lūgums sniegt skaidrojumu, par kādiem standartiem un kādu Stila grāmatu ir runa? 



3.atbilde.
Lūdzu skatīt Iepirkuma Tehniskās specifikācijas 7.punkta “Pakalpojumi un to apraksts” 1.1.apakšpunktu: “Materiāli u.c. jāizstrādā atbilstoši ministrijas vizuālajai identitātei, Eiropas Savienības fondu 2021. – 2027. gada plānošanas perioda un Atveseļošanas fonda komunikācijas un dizaina vadlīnijām, kā papildus piemērs izmantojams programmas “Dari digitāli” ietvaros izstrādātais materiāls “Valsts e-risinājumu grafiskās komunikācijas stila grāmata”.”
Papildus pievienojam linkus:
Ministrijas vizuālā identitāte: https://www.visc.gov.lv/sites/visc/files/valsts_parvaldes_grafiskais_standarts_20141.pdf
ES fondu un Atveseļošanās fonda vizuālā identitāte: https://www.lad.gov.lv/lv/media/4680/download?attachment

